**HALÁLESET ANYAKÖNYVEZÉSE**

**1. Ügyleírás:**

A halálesetet az azt követő első munkanapon be kell jelenteni a haláleset helye szerint illetékes anyakönyvvezetőnél. A bejelentéssel egyidejűleg a bejelentőnek közölnie és igazolnia kell mindazokat az adatokat, amelyek az anyakönyvezéshez szükségesek.

Az anyakönyvezést a hozzátartozó megbízott útján – temetkezési vállalkozás közbenjárásával (meghatalmazással) – is kezdeményezheti.

A halotti anyakönyvi kivonat és az elhalt érvénytelenített okmányai az anyakönyvezés után személyesen kerülnek vissza- és átadásra a bejelentő részére.

**2. Az ügyintézéshez szükséges okiratok, dokumentumok, űrlapok:**

- Temetésre kötelezett személy (bejelentő vagy hozzátartozó) személyes adatai: név, lakcím, telefonszám, levelezési cím, valamint nyilatkozat a temetés helyére (település) és formájára vonatkozólag (koporsós/urnás).

- Halottvizsgálati bizonyítvány I-III. példánya.

*(A IV. példánnyal - anyakönyvi kivonat nélkül - temetés intézhető!)*

- Az elhalt magyar állampolgár személyazonosítására és állampolgárságának igazolására szolgáló érvényes személyazonosító igazolvány és lakcímet igazoló hatósági igazolvány.

- Az elhalt születési anyakönyvi kivonata (amennyiben rendelkezésre áll)

- Az elhalt családi állapotát igazoló okiratok (amennyiben a bejelentő rendelkezésére áll):

Ha az elhalt családi állapota házas: az elhalt házassági anyakönyvi kivonata

Ha az elhalt családi állapota özvegy: házastársának halotti anyakönyvi kivonata, vagy a volt házastárs halálát megjegyzésként tartalmazó házassági anyakönyvi kivonata

Ha az elhalt családi állapota elvált: házasság felbontását igazoló jogerős bírósági ítélet vagy a házasság megszűnésének tényét is igazoló házassági anyakönyvi kivonat

**3. Az eljáró szerv adatai, elérhetősége:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

Telefon: 0652/384-103 107-es mellék

Email: anyakonyv@hajduhadhaz.hu

Hivatali kapu rövid neve: HADHAZ

KRID azonosító: 208072952

**4.Az eljáró szerv illetékességi területe:** Hajdúhadház város közigazgatási területe

**5. Az ügyintézés helye, ügyfélfogadási idő:**

**Helyszín:** Hajdúhadházi Polgármesteri Hivatal

4242 Hajdúhadház, Bocskai tér 1. szám

|  |  |
| --- | --- |
| Hétfő | 08:00 - 12:00 |
| Kedd | 08:00 - 12:00 |
| Szerda | 13:00 - 17:30 |
| Csütörtök | nincs ügyfélfogadás |
| Péntek | nincs ügyfélfogadás |

**6. Ügyintézés határideje, a jogorvoslati kérelem benyújtására nyitva álló határidő:**

A bejelentés napja.

**7. Eljárási illeték, vagy igazgatási szolgáltatási díj:**

Az eljárás illetékmentes.

**8. Kapcsolódó jogszabályok**

* 2010. évi I. törvény az anyakönyvi eljárásról
* 429/2017. (XII. 20.) Korm. rendelet az anyakönyvezési feladatok ellátásának részletes szabályairól
* 351/2013. (X. 4.) a halottvizsgálatról és a halottakkal kapcsolatos eljárásról
* 2013. évi V. törvény a Polgári Törvénykönyvről